**ՏԵՂԵԿԱՆՔ-ՀԻՄՆԱՎՈՐՈՒՄ**

**ԵՐԵՎԱՆ ՔԱՂԱՔԻ ՎԱՐՉԱԿԱՆ ՏԱՐԱԾՔՈՒՄ ԳՏՆՎՈՂ, ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՄԱՐՎՈՂ ԱՆՇԱՐԺ ԳՈՒՅՔԻ ՄԱՍՆԱՎՈՐԵՑՈՒՄԻՑ ՍՏԱՑՎԱԾ ՄԻՋՈՑՆԵՐԻ ՏՆՕՐԻՆՄԱՆ ԾՐԱԳՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
|  | **Իրավական ակտի հիմնավորումը** |
| 1. | **Ընթացիկ իրավիճակը և իրավական ակտի ընդունման անհրաժեշտությունը** |
|  | Որոշման նախագծի ընդունումը պայմանավորված է այն հանգամանքով, Երևան քաղաքի Մոսկովյան փողոցի Նալբանդյան փողոց - Մաշտոցի պողոտա հատվածը շուրջ երկու տասնամյակ հիմնանորոգման չի ենթարկվել, ինչը դժվարություններ է առաջացնում փողոցային անվտանգ երթևեկության առումով, ինչպես նաև որոշակի դժվարություններ մայթերից օգտվողների պարագայում։ Ծրագրի իրականացումը հնարավորություն կընձեռի Մոսկովյան փողոցի վերոնշյալ հատվածն ամբողջովին հիմնանորոգել՝ այն համապատասխանեցնելով ժամանակի պահանջներին և չափորոշիչներին։  Հաշվի առնելով վերոգրյալը՝ մշակվել են Մոսկովյան փողոցի՝ Նալբանդյան փողոց - Մաշտոցի պողոտա հատվածի, հիմնանորգման աշխատանքների նախագծանախահաշվային փաստաթղթերը, համաձայն որոնց, ընդհանուր աշխատանքների նախահաշվային արժեքը կազմում է 222,298.78 հազար դրամ, այդ թվում նաև տեխնիկական և հեղինակային հսկողության ծառայությունների արժեքները։  «Գնումների մասին» ՀՀ օրենքի 20-րդ հոդվածի 3-րդ մասի 2-րդ կետի համաձայն հայտարարվել է բաց մրցույթ, ինչի արդյունքում աշխատանքների մասով ներկայացված գնային առաջարկներից նվազագույնը կազմել է 177822.0 հազար դրամ, իսկ տեխնիկական և հեղինակային հսկողության ծառայությունների նախահաշվային արժեքները կազմում են 3810.6 հազար դրամ:  Ծրագրի իրականացման արդյունքում հնարավորություն կընձեռվի ամբողջական կարգավորել Երևան քաղաքի Մոսկովյան փողոցի կենսագործունեությունը։ |
| 2. | **Առաջարկվող կարգավորման բնույթը.** |
|  | Առաջարկվում է Երևանի քաղաքապետարանի անվամբ բացված հատուկ հաշվում (հաշվի համարը՝ 900018211020) կուտակված միջոցների մնացորդից 181632.6 հազար դրամն ուղղել Երևան քաղաքի Մոսկովյան փողոցի հիմնանորոգման աշխատանքների իրականացմանը: |
| 3**.** | **Նախագծի մշակման գործընթացում ներգրավված ինստիտուտները և անձիք** |
|  | Երևանի քաղաքապետարան |
| 4. | **Ակնկալվող արդյունքը** |
|  | Ծրագրի իրականացման արդյունքում հնարավորություն կընձեռվի ամբողջական կարգավորել Երևան քաղաքի Մոսկովյան փողոցի կենսագործունեությունը։ |

**ԵՐԵՎԱՆԻ ՔԱՂԱՔԱՊԵՏ Տ. ՄԱՐԳԱՐՅԱՆ**